als_Latn dik_Latn sag_Latn
Kombet e Bashkuara dhe grupet për të drejtat e njeriut kanë kërkuar hetim të zyrtarëve amerikanë, të përfshirë në ato që një raport i Senatit të SHBA-së i publikuar dje, i quan mënyra brutale të marrjes në pyetje të të dyshuarve për terrorizëm. Sipas zyrtarëve të lartë të OKB-së, kjo ka qenë një politikë e drejtuar qartazi nga një nivel i lartë shtetëror. I dërguari special i OKB-së për të Drejtat e Njeriut dhe Anti-Terrorizmit, Ben Emerson tha se zyrtarët e lartë të administratës Bush, të cilët planifikuan dhe sanksionuan këto krime, siç i cilëson ai, duhen hetuar. Emerson shton se përgjegjësit e torturave në CIA dhe qeverinë amerikane duhen vënë para ligjit. Vetë Agjencia Qendrore e Inteligjencës, CIA ka mbrojtur veprimet e saj, që pasuan sulmet e 11 shtatorit 2001, me justifikimin se kanë shpëtuar shumë jetë njerëzish nga sulme të reja. Por Presidenti amerikan Obama tha gjatë një interviste se tashmë është koha për të ecur përpara dhe që ato teknika të të marrit në pyetje t’i mbeten së shkuarës.
als_Latn